CELEX: 22020D0921
Language: hu
Date: 2019-02-08 00:00:00
Title: Az EGT Vegyes Bizottság 2/2019 határozata (2019. február 8.) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2020/921]

16.7.2020   
               
               
                  HU
               
               
                  Az Európai Unió Hivatalos Lapja
               
               
                  L 228/3
               
            
         AZ EGT VEGYES BIZOTTSÁG 2/2019 HATÁROZATA
         (2019. február 8.)
         az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról [2020/921]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A benzoesav elválasztott malacok és hízósertések takarmány-adalékanyagaként való engedélyezésének megújításáról, valamint az 1730/2006/EK és az 1138/2007/EK rendelet hatályon kívül helyezéséről (az engedély jogosultja: DSM Nutritional Products Ltd.) szóló, 2018. október 16-i (EU) 2018/1550 bizottsági végrehajtási rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az (EU) 2018/1550 végrehajtási rendelet hatályon kívül helyezi az EGT-megállapodásba foglalt 1730/2006/EK (2) és 1138/2007/EK (3) bizottsági rendeletet, amelyeket ezért el kell hagyni az EGT-megállapodásból.
                  
               
                     (3)
                  
                  
                     Ez a határozat takarmányokra vonatkozó jogszabályokat érint. Az EGT-megállapodás I. mellékletének a szektorális kiigazításokról szóló részében meghatározottak szerint a takarmányokra vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (4)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének II. fejezete a következőképpen módosul:
            
                        (1)
                     
                     
                        A szöveg a 262. pont ((EU) 2018/1039 bizottsági végrehajtási rendelet) után a következő ponttal egészül ki:
                        
                                    „263.
                                 
                                 
                                    
                                       32018 R 1550: A Bizottság (EU) 2018/1550 végrehajtási rendelete (2018. október 16.) a benzoesav elválasztott malacok és hízósertések takarmány-adalékanyagaként való engedélyezésének megújításáról, valamint az 1730/2006/EK és az 1138/2007/EK rendelet hatályon kívül helyezéséről (az engedély jogosultja: DSM Nutritional Products Ltd.) (HL L 260., 2018.10.17., 3. o.)”.
                                 
                              
                  
                        (2)
                     
                     
                        Az 1zzzc. pont (1730/2006/EK bizottsági rendelet) és az 1zzzz. pont (1138/2007/EK bizottsági rendelet) szövegét el kell hagyni.
                     
                  
         
            2. cikk
            Az (EU) 2018/1550 végrehajtási rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            3. cikk
            Ez a határozat 2019. február 9-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. február 8-án.
            
               
                  az EGT Vegyes Bizottság részéről
               
               
                  az elnök
               
               Claude MAERTEN
            
         
         
            (1)  HL L 260., 2018.10.17., 3. o.
         
            (2)  HL L 325., 2006.11.24., 9. o.
         
            (3)  HL L 256., 2007.10.2., 8. o.
         
            (*1)  Alkotmányos követelmények fennállását nem jelezték.